APSTIPRINĀTS

ar VSIA „Latvijas Vēstnesis”

iepirkumu komisijas

2014.gada 6. jūnija sēdes protokolu Nr.302

**Publiskā iepirkuma**

**„Mobilo sakaru pakalpojumu iepirkums”**

(identifikācijas numurs LV2014/4)

**Nolikums**

Rīgā, 2014

**I Vispārīgā informācija:**

* 1. Valsts pasūtījuma piešķiršanas metode ir iepirkuma procedūra, kas notiek saskaņā ar Latvijas Republikas likuma "Publisko iepirkumu likums" 82.pantu un šajā nolikumā noteikto kārtību, kādā tiek pieņemti un izskatīti piedāvājumi, līguma slēgšanai par mobilo sakaru pakalpojumu piegādi.
  2. Iepirkuma identifikācijas numurs – LV 2014/4.
  3. Pasūtītājs – VSIA “Latvijas Vēstnesis”, reģ.Nr.40003113794, Bruņinieku ielā 41, LV-1011, Rīga, Latvija. Pasūtītāja kontaktpersona – iepirkumu komisijas priekšsēdētājs Heino Spulģis (tel.67310675, e-pasts: [heino.spulgis@lv.lv](mailto:heino.spulgis@lv.lv)).
  4. Iepirkuma priekšmets – mobilo sakaru pakalpojumu sniegšana.
  5. CPV kods: 64212000-5 „Mobilo telefonu pakalpojumi”.
  6. Līguma izpildes laiks un vieta:
     1. Līguma izpildes laiks - 3 gadu periods, sākot ar 2014.gada 1.jūliju;
     2. Līguma izpildes vieta - Eiropas valstu un NVS teritorija.
  7. Piedāvājumu iesniegšanas termiņš un vieta: 2014.gada 19.jūnijs, plkst.10:00 VSIA “Latvijas Vēstnesis” valdes birojs, Rīgā, Bruņinieku ielā 41.
  8. Piedāvājumi, kas nebūs iesniegti noteiktajā kārtībā vai tiks saņemti pēc norādītā termiņa, netiks izskatīti un tiks atdoti iesniedzējam neatvērti.
  9. Iepirkums netiek dalīts daļās. Katrs pretendents var iesniegt tikai vienu piedāvājumu.
  10. Pasūtītājs iepirkumu izsludina Iepirkumu uzraudzības biroja mājaslapā [www.iub.gov.lv](http://www.iub.gov.lv) .
  11. Nolikums ir brīvi pieejams lejupielādei pasūtītāja mājaslapā [www.lv.lv](http://www.lv.lv) .
  12. Visiem piedāvājumiem jābūt spēkā līdz attiecīga līguma noslēgšanai, bet ne mazāk kā 40 kalendārās dienas pēc Nolikuma 1.6. punktā noteiktās pēdējās piedāvājuma iesniegšanas dienas.
  13. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas nolikumā ietvertās prasības, normas un noteikumus. Pretendents apzinās, ka jebkurš piedāvājumā iekļautais nosacījums, kas ir pretrunā ar nolikumu vai neatbilst tā noteikumiem, var būt par iemeslu piedāvājuma noraidīšanai.
  14. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
  15. Iesniegtais Piedāvājums netiek atdots Pretendentam.
  16. Piedāvājumam nav nepieciešams nodrošinājums.
  17. Iepirkuma summas ierobežojums: 41999,99 EUR .

**II Piedāvājuma noformējums un iesniegšana**

2.1. Piedāvājums iesniedzams aizlīmētā, aizzīmogotā aploksnē, uz kuras jānorāda:

2.1.1. pasūtītāja nosaukums un juridiskā adrese;

2.1.2. pretendenta nosaukums un juridiskā adrese;

2.1.3. atzīme “Mobilo sakaru iepirkums, identifikācijas Nr. LV2014/4. Neatvērt līdz 2014.gada 19.jūnijam, plkst.10:00”.

2.2. Piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem.

2.3. Piedāvājumu sastāda latviešu valodā. Ja kvalifikāciju apliecinošie dokumenti ir svešvalodā, tiem pievieno Latvijas Republikas normatīvos aktos noteiktā kārtībā apstiprinātu tulkojumu latviešu valodā.

2.4. Piedāvājumu paraksta uzņēmuma (uzņēmējsabiedrības) vadītājs vai pilnvarota persona, pievienojot attiecīgo pilnvaru kvalifikācijas dokumentu paketē.

2.5. Piedāvājums sastāv no trīs daļām:

* + 1. pretendenta atlases dokumentiem;
    2. tehniskā piedāvājuma;
    3. finanšu piedāvājuma.
  1. Piedāvājumam jābūt caurauklotam, ar secīgi sanumurētām lapām un sakārtotam atbilstoši satura rādītājam. Pēdējās lapas aizmugurē diegu galiem jābūt pielīmētiem un pārklātiem ar uzlīmi, apzīmogotu ar pretendenta zīmogu, lai novērstu piedāvājuma lapu nomaiņas iespēju. Pēdējas lapas aizmugure satur norādi par dokumentā sanumurēto un cauraukloto lapu skaitu, piedāvājuma sagatavošanas datumu. Norādītās informācijas pareizību apliecina iesniedzēja amatpersonas paraksts.
  2. Ja kāda no piedāvājuma daļām saturēs informāciju, kas pēc sava satura neattiecas uz šo piedāvājuma daļu, tad šī informācija netiks ņemta vērā izskatot pretendenta piedāvājumu.
  3. Pirms Nolikuma 1.7. punktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām), un uz tā ir jābūt norādei, ka tie ir sākotnējā piedāvājuma grozījumi. Pēc piedāvājumu iesniegšanas termiņa beigām Pretendents nevar grozīt savu piedāvājumu.

**III Prasības pretendentiem**

* 1. Nosacījumi pretendenta dalībai atlasē:
     1. Pretendents nav pasludināts par maksātnespējīgu (izņemot gadījumu, kad maksātnespējas procesā tiek piemērota sanācija), nav apturēta vai pārtraukta tā saimnieciskā darbība, uzsākta tiesvedība par tā bankrotu;
     2. Pretendenta nodokļu vai sociālās apdrošināšanas iemaksu parādu summa nepārsniedz 150 EUR.
     3. Pretendentam ir Sabiedrisko pakalpojumu regulēšanas komisijas izsniegta elektronisko sakaru komersanta reģistrācijas apliecība.
     4. Pretendentam ir licence UMTS (3G, IMT-2000) radiofrekvenču izmantošanai.

**IV Iesniedzamie dokumenti**

4.1. Pretendenta atlases dokumenti:

* + 1. Pieteikums (Nolikuma 1.pielikums), kas satur pretendenta nosaukumu, juridisko adresi, bankas rekvizītus, uzņēmuma (uzņēmējsabiedrības) vadītāja un kontaktpersonas amatu, vārdu, uzvārdu un izteic pretendenta vēlmi piedalīties publiskajā iepirkumā. Pieteikumu paraksta uzņēmuma vadītājs vai tā pilnvarota persona. Pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
    2. komersanta reģistrācijas apliecības kopija;
    3. Sabiedrisko pakalpojumu regulēšanas komisijas izsniegta elektronisko sakaru komersanta reģistrācijas apliecības kopija;
    4. Licences UMTS (3G, IMT-2000) radiofrekvenču izmantošanai kopija.

4.2. Dokumentu kopijām jābūt noformētām saskaņā ar 2010. gada 28. septembra MK noteikumiem Nr. 916 “Dokumentu izstrādāšanas un noformēšanas kārtība”.

4.3. Tehniskais piedāvājums.

* + 1. Tehniskais piedāvājums apliecina pretendenta gatavību sniegt pakalpojumu atbilstoši Tehniskās specifikācijas prasībām (Nolikuma 2.pielikums).

4.4. Finanšu piedāvājums.

4.4.1. Pretendents aizpilda Finanšu piedāvājumu formu (Nolikuma 3.pielikums). Finanšu piedāvājumā norāda visus ar pakalpojuma sniegšanu saistītos izdevumus, ieskaitot nodevas un nodokļus, bet bez PVN. Cenu norāda EUR. Komisija salīdzinās piedāvājumu cenas bez PVN.

4.5. Zem Tehniskā piedāvājuma un Finanšu piedāvājuma jābūt Pretendenta parakstam.

**V Piedāvājuma vērtēšanas un izvēles kritēriji**

5.1. Tiks salīdzināti un vērtēti tikai tie piedāvājumi, kas iesniegti šajā nolikumā paredzētajā kārtībā un laikā.

5.2. Piedāvājumu noformējuma pārbaudi, pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.

5.3. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši Nolikumā norādītajām prasībām.

5.4. Pretendentu atlases laikā komisija pēc iesniegtajiem pretendentu atlases dokumentiem noskaidro pretendentu kompetenci un atbilstību paredzamā iepirkuma līguma izpildes prasībām, pārbaudot pretendenta atbilstību katrai Nolikumā izvirzītajai prasībai.

5.5. Piedāvājumu atbilstības pārbaudes laikā komisija izvērtē pretendenta iesniegtā Tehniskā piedāvājuma atbilstību Nolikumā norādītās Tehniskās specifikācijas prasībām**.**

5.6. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti piedāvājumu noformējuma pārbaudes, pretendentu atlases vai piedāvājumu atbilstības pārbaudes laikā.

5.7. No visiem prasībām atbilstošajiem piedāvājumiem komisija izvēlēsies zemākās cenas piedāvājumu.

**VI Iepirkuma rezult**ā**tu pazi**ņ**ošana un iepirkuma l**ī**gums**

6.1. Pasūtītājs triju darba dienu laikā vienlaikus informē visus pretendentus par pieņemto lēmumu. Informācija par rezultātiem tiek nosūtīta pretendentiem pa faksu vai uz pretendenta uzrādīto e-pasta adresi.

6.2. Pasūtītājs slēgs ar iepirkuma komisijas izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem, un Līguma projektu (Nolikuma 4. pielikums).

6.3. Ja par uzvarētāju izraudzītais Pretendents 10 (desmit) darba dienu laikā pēc Pasūtītāja uzaicinājuma saņemšanas nav parakstījis līgumu, kas sagatavots atbilstoši nolikuma 3. pielikumā esošajam līguma projektam, Komisijai ir tiesības uzskatīt, ka attiecīgais Pretendents atsakās slēgt līgumu, un Komisija lemj par līguma slēgšanu ar nākamo Pretendentu, kurš iesniedzis visām nolikuma prasībām atbilstošu piedāvājumu un ieguvis nākamo augstāko punktu skaitu.

**VII Iepirkuma komisija**

* 1. Iepirkuma komisijas sastāvs noteikts ar VSIA “Latvijas Vēstnesis” valdes priekšsēdētājas 2014. gada 11. februāra rīkojumu Nr.01-03/11.
  2. Iepirkuma komisijas funkcijas un darbība noteikta šajā Nolikumā.
  3. Iepirkuma komisijas sēdes tiek protokolētas. Protokolu paraksta iepirkuma komisijas priekšsēdētājs un visi komisijas locekļi, kuri piedalās sēdē.
  4. Iepirkuma komisija ir lemttiesīga, ja sēdē piedalās vismaz 4 komisijas locekļi.
  5. Iepirkuma komisijas darbu vada komisijas priekšsēdētājs.
  6. Piedāvājumu vērtēšanas laikā katrs komisijas loceklis aizpilda un paraksta piedāvājumu vērtēšanas tabulu, kurā novērtē katru piedāvājumu atsevišķi. Komisijas locekļu aizpildītās piedāvājumu vērtēšanas tabulas komisijas sekretārs apkopo vienā tabulā.
  7. Motivētu lēmumu izbeigt iepirkumu, neizvēloties nevienu piedāvājumu, iepirkuma komisija pieņem balsojot.
  8. Iepirkuma komisijai ir šādas tiesības:
     1. Nepieciešamības gadījumā, pilnīgai piedāvājuma izvērtēšanai, iepirkuma komisija var pieprasīt Pretendenta papildu paskaidrojumus;
     2. Pieaicināt atzinumu sniegšanai neatkarīgus ekspertus ar padomdevēja tiesībām;
     3. Pieņemt lēmumu par iepirkumā uzvarējušo pretendentu noteikšanu, pieņemt lēmumu slēgt līgumu ar vienu no pretendentiem vai izbeigt iepirkumu, neizvēloties nevienu piedāvājumu.
  9. Iepirkuma komisijai ir šādi pienākumi:
     1. Sniegt ieinteresētajam piegādātājam papildu informāciju par Nolikumā iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, ja ieinteresētais piegādātājs ir iesniedzis rakstisku informācijas pieprasījumu uz iepirkumu komisijai uz e-pastu *heino.spulgis@lv.lv* ne vēlāk kā 3 dienas pirms piedāvājumu iesniegšanas termiņa beigām. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē pasūtītāja interneta mājas lapā *www.lv.lv* ;
     2. Saskaņā ar iepirkuma nolikumu izvērtēt iesniegtos piedāvājumus;
     3. Pārbaudīt, vai piedāvājumos nav aritmētisku kļūdu;
     4. Triju darba dienu laikā pēc tam, kad pieņemts lēmums slēgt iepirkuma līgumu vai izbeigt iepirkumu, neizvēloties nevienu piedāvājumu, nosūtīt paziņojumu Iepirkumu uzraudzības birojam un visiem pretendentiem;
     5. Nodrošināt konfidencialitāti informācijai, kas tiek skatīta slēgtās komisijas sēdēs.

**VIII Pretendenta tiesības un pienākumi**

8.1. Pretendenta tiesības:

* + 1. Apvienoties grupā ar citiem pretendentiem un iesniegt vienu kopēju piedāvājumu.
    2. Iesniedzot piedāvājumu, pieprasīt apliecinājumu, ka piedāvājums ir saņemts.
    3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

8.2. Pretendenta pienākumi:

### 8.2.1. Sagatavot piedāvājumu atbilstoši Nolikuma prasībām;

### 8.2.2. Sniegt patiesu informāciju;

### 8.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai.

**IX Pielikumi**

Pielikums Nr.1 ‑ Pieteikums uz 1 (vienas) lapas;

Pielikums Nr.2 – Tehniskā specifikācija uz 2 (divām) lapām;

Pielikums Nr.3 – Finanšu piedāvājums uz 2 (divām) lapām;

Pielikums Nr.4 - Līguma projekts uz 3 (trim) lapām.

1.PIELIKUMS IEPIRKUMA LV 2014/3

„Mobilo sakaru pakalpojumu iepirkums”

NOLIKUMAM

# Pieteikums

Pretendents

(pretendenta nosaukums)

reģ.Nr.

tā \_\_\_\_\_\_\_\_\_\_ personā

(vadītāja vai pilnvarotās personas vārds un uzvārds, amats)

ar šī pieteikuma iesniegšanu:

1. piesakās piedalīties iepirkumā „Mobilo sakaru iepirkums“ (iepirkuma procedūras identifikācijas numurs LV2014/4)
2. apliecina, ka ir iepazinies ar iepirkuma procedūras nolikumu un apņemas ievērot tās prasības;
3. atzīst sava piedāvājuma spēkā esamību ne mazāk kā 40 (četrdesmit) kalendāra dienas pēc Nolikuma 1.7. punktā noteiktās pēdējās piedāvājuma iesniegšanas dienas;
4. apliecina, ka pretendents veiks iepirkuma līguma izpildi atbilstoši Specifikācijas prasībām, ja pretendentam tiks piešķirtas līguma slēgšanas tiesības;
5. garantē, ka visas sniegtās ziņas ir patiesas;
6. norāda, ka piedāvājumā iekļautā informācija ir/nav (vajadzīgo pasvītrot) komercnoslēpums.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts

z.v.

Pretendenta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersonas vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvājumu aizpilda un to paraksta pretendenta vadītājs vai tā pilnvarotā persona (ja paraksta pilnvarotā persona, tad pieteikumam pievieno attiecīgu pilnvaru).

2.PIELIKUMS IEPIRKUMA LV 2014/4

„Mobilo sakaru pakalpojumu iepirkums”

NOLIKUMAM

**TEHNISKĀ SPECIFIKĀCIJA**

|  |  |  |
| --- | --- | --- |
| Nr.  p/k | Parametri un izvirzītās prasības | Pretendenta piedāvājums |
| 1. | Operatora mobilā tīkla (GSM tīkla)  pārklājums Latvijas teritorijā ne mazāks  par 97%. (Pretendents Tehniskajā  piedāvājumā iesniedz pārklājuma karti). |  |
| 2. | Operatora 3G tīkla pārklājums  Latvijas teritorijā ir ne mazāks par 65 %  (Pretendents Tehniskajā piedāvājumā  iesniedz pārklājuma karti). |  |
| 3. | Pretendents nodrošina ienākošo zvanu un SMS saņemšanu Latvijas teritorijā (Lietuvas un Igaunijas teritorijā vismaz viena operatora ietvaros) bez maksas |  |
| 4. | Pastāvīgs bezmaksas pieslēgums viesabonēšanai ES valstīs un NVS. |  |
| 5. | Pretendents nodrošina mobilo sakaru pakalpojumus ~40 pasūtītāja mobilo telefonu abonentiem. Līguma darbības laikā abonentu skaits var tikt mainīts. |  |
| 6. | Pretendents nodrošina pasūtītājam tiešsaistes režīmā attālinātu piekļuvi tekošai informācijai par saviem pieslēguma numuriem un iespējas operatīvi administrēt pieslēgumus un izmantoto pakalpojumu konfigurāciju izmaiņas. |  |
| 7. | Pretendents nodrošina bezmaksas informatīvā servisa pakalpojumu pieejamību 24 stundas dienā, 7 dienas nedēļā. |  |
| 8. | Pasūtītājs jebkurā brīdī (bez maksas) var pārliecināties par izmantotā pakalpojuma (rēķina) apjomu. |  |
| 9. | Pretendents nodrošina ikmēneša telekomunikāciju pakalpojumu rēķina un detalizēta sarunu saraksta (pēc Pasūtītāja pieprasījuma) izdrukas nosūtīšanu bez maksas uz Pasūtītāja elektroniskā pasta adresi. |  |
| 10. | Līdzšinējā mobilo sakaru operatora, kura pakalpojumus izmanto pasūtītājs, maiņas gadījumā izraudzītais pretendents, ar kuru tiks slēgts iepirkuma līgums, ar līguma spēkā stāšanās brīdi nodrošina visu jau Pasūtītāja rīcībā esošo mobilo telefonu abonentu numuru pārreģistrāciju no iepriekšējā mobilo sakaru operatora bez papildus izdevumiem (ieskaitot SIM karšu nogādāšanu pasūtītāja norādītajās adresēs Latvijas Republikas teritorijā), nodrošinot nepārtrauktu mobilo sakaru pakalpojumu pieejamību.. |  |
| 11. | Pretendents nodrošina izmantoto pakalpojumu bezmaksas kontroles mehānismu ar limitu pārsniegšanas īsziņu individuāli katram lietotājam. |  |
| 12. | Pretendents nodrošina pieslēguma numura atjaunošanu bez maksas. |  |
| 13. | Pretendents nodrošina pieslēguma SIM kartes maiņu bez maksas. |  |
| 14. | Pretendents nodrošina pieslēguma numura izvēli un maiņu bez maksas. |  |
| 15. | Pretendents nodrošina pieslēguma īpašnieka maiņu bez maksas. |  |
| 16. | Balss pakalpojumiem nav ikmēneša abonēšanas maksas, maksas par savienojumu, minimālās lietošanas maksas, maksas par numura noteicēja izmantošanu. |  |

3.PIELIKUMS IEPIRKUMA LV 2014/4

„Mobilo sakaru pakalpojumu iepirkums”

NOLIKUMAM

**Finanšu piedāvājums**

**Kopējam pakalpojumu apjomam 3 gadu periodā.**

|  |  |  |  |
| --- | --- | --- | --- |
| Pakalpojuma  apakšklase | Plānotais iepirkuma apjoms visā periodā | Vienas vienības cena bez PVN ar trīs zīmēm aiz komata (EUR) | Kopsumma bez PVN (EUR)  (2. x 3. kolonna) |
| 1 | 2 | 3 | 4 |
| I. Sarunas Latvijā un zvani uz ārzemēm (min) | | | |
| Slēgtā lietotāju grupā | 21000 |  |  |
| Lattelekom | 9000 |  |  |
| LMT | 120000 |  |  |
| Tele 2 | 85000 |  |  |
| Bite Latvia | 45000 |  |  |
| Uz citiem fiksēto sakaru tīkliem Latvijā | 7000 |  |  |
| Zvani uz Baltijas valstīm | 400 |  |  |
| Zvani uz Eiropas valstīm | 400 |  |  |
| Zvani uz NVS valstīm | 200 |  |  |
| II. SMS Latvijā (skaits) | | | |
| LMT | 15000 |  |  |
| Tele 2 | 15000 |  |  |
| Bite Latvia | 7000 |  |  |
| Citi tīkli | 3000 |  |  |
| III. Viesabonēšana Eiropas Savienībā (min) | | | |
| Izejošie zvani uz Latviju un citām Eiropas Savienības valstīm | 2000 |  |  |
| Ienākošie zvani | 2000 |  |  |
| V. Datu pārraide Latvijā (skaits) | | | |
| Pieslēgumi ar apjomu 1GB mēnesī bez ātruma ierobežojuma | 360 |  |  |
| Pieslēgumi ar apjomu 500 MB mēnesī bez ātruma ierobežojuma | 1080 |  |  |

|  |  |  |  |
| --- | --- | --- | --- |
| VI. Internets datorā | | | |
| Internets datorā ar modemu bez apjoma un ātruma ierobežojuma mēnesī /ne mazāk kā 4 Mbit/s/ (skaits) | 36 |  |  |
| Internets datorā ar modemu bez ātruma ierobežojuma / ne mazāk kā 4 Mbit/s/ apjoms 5 GB mēnesī (skaits) | 252 |  |  |
|  | **Kopsumma:** | |  |

4.PIELIKUMS IEPIRKUMA LV 2014/4

„MOBILO SAKARU IEPIRKUMS”

NOLIKUMAM

# IepiRkuma LīgumS

**Par mobilo sakaru pakalpojumiem**

**(Projekts)**

|  |  |
| --- | --- |
| Rīgā, | 201\_.gada \_\_\_.\_\_\_\_\_\_\_\_\_\_\_\_ |

Valsts sabiedrība ar ierobežotu atbildību „Latvijas Vēstnesis”, reģ.Nr. 40003113794, valdes priekšsēdētājas Dainas Ābeles personā, kura rīkojas saskaņā ar Statūtiem un Valdes reglamentu, turpmāk saukta ***Pasūtītājs***, no vienas puses, un \_\_\_\_\_\_\_\_\_\_\_\_\_\_\_ reģ. Nr.\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_\_, turpmāk saukta ***Piegādātājs***, no otras puses (turpmāk tekstā kopā saukti – Puses), noslēdz sekojošu līgumu (turpmāk tekstā – Līgums), pamatojoties uz Pasūtītāja izsludinātās publiskās iepirkumu procedūras LV2014/4 nolikumu un rezultātiem:

# LĪGUMA PRIEKŠMETS

1.1. Izpildītājs sniedz Pasūtītāja mobilo tālruņu lietotājiem kvalitatīvus un nepārtrauktus šādus elektronisko sakaru (turpmāk – Mobilo sakaru) pakalpojumus:

1.1.1. iekšzemes vai vietējo balss telefonijas pakalpojumu mobilā elektronisko sakaru tīklā;

1.1.2. starptautisko balss telefonijas pakalpojumu mobilā elektronisko sakaru tīklā;

1.1.3. balss telefonijas starptautiskās viesabonēšanas pakalpojumu;

1.1.4. datu un elektronisko ziņojumu pārraides pakalpojumus mobilā elektronisko sakaru tīklā;

1.1.5. datu un elektronisko ziņojumu starptautiskās viesabonēšanas pakalpojumu;

1.1.6. interneta piekļuves pakalpojumu mobilā elektronisko sakaru tīklā, saskaņā ar tehnisko specifikāciju, kas ir Līguma 1.pielikums, un Vienību līgumcenām (tarifiem), kas ietverti Līguma 2.pielikumā.

1.2. Izpildītājs ar Līguma spēkā stāšanās dienu bez atsevišķas samaksas pārņem visus Pasūtītāja mobilo tālruņu lietotāju pieslēguma numurus, mobilo modemu lietotāju pieslēguma numurus, lai sniegtu Pasūtītājam Mobilo sakaru pakalpojumus, un nodrošina Pasūtītāja spēkā esošās saistības par Mobilo sakaru iekārtām.

Mobilo sakaru pakalpojumus Izpildītājs nodrošina par vienību līgumcenām (tarifiem), kas noteiktas Līguma 2.pielikumā.

1.3. Pasūtītājam par Izpildītāja vienību līgumcenām (tarifiem), kas noteiktas Līguma 2.pielikumā, bez atsevišķas samaksas ir tiesības pieslēgt jaunus mobilo tālruņu lietotāju pieslēguma numurus vai atslēgt esošos, kā arī pieslēgt jaunus Mobilo sakaru pakalpojumus. Mainīt esošo Mobilo sakaru pakalpojumu veidus var vienīgi vienību līgumcenu (tarifu) ietvaros.

1.4. Mobilo sakaru pakalpojums Izpildītājam jānodrošina vismaz Eiropā un NVS (t.sk. Krievijā), kā arī jānodrošina šis pakalpojums attiecīgajās valstīs visu Līguma termiņu.

1.5. Izpildītājs, noslēdzot Līgumu, apliecina, ka tam ir nepieciešamā kvalifikācija, speciālās atļaujas, pieredze, vienošanās, prasmes un zināšanas kvalitatīva un nepārtraukta Mobilo sakaru pakalpojuma sniegšanai.

2. LĪGUMA SUMMA

2.1. Līguma summa par Mobilo sakaru pakalpojumiem visā Līguma darbības laikā var būt mazāka, bet nedrīkst pārsniegt EUR (*summa*) (*summa vārdiem*) bez PVN. Mobilo sakaru pakalpojuma sniegšanas termiņš ir no 2014.gada 1.jūlija uz trīs gadu periodā vai līdz kopējai Līguma cenas sasniegšanai, atkarībā no tā, kurš no šiem nosacījumiem iestājas pirmais.

2.2. Vienību līgumcenās (tarifos), kas norādītas Līguma 2.pielikumā, ir iekļauti visi Izpildītāja izdevumi un izmaksas, kas nepieciešami attiecīgā Mobilo sakaru pakalpojuma pilnīgai izpildei, kā arī visi citi izdevumi un izmaksas, kas Izpildītājam radīsies, sniedzot Mobilo sakaru pakalpojumu un pildot saistības saskaņā ar Līgumu.

2.3. Vienību līgumcenas (tarifi) visu Līguma darbības periodu būs nemainīgas vai samazināsies.

# 3. NORĒĶINU KĀRTĪBA

3.1. Izpildītājs par Pasūtītājam iepriekšējā mēnesī sniegtajiem Mobilo sakaru pakalpojumiem līdz nākamā mēneša 10. datumam nosūta maksājuma attaisnojuma dokumentu.

3.2. Izpildītājs maksājuma attaisnojuma dokumentu Pasūtītājam nosūta pa pastu uz adresi Bruņinieku ielā 41, Rīgā, LV-1011, vai elektroniski uz e-pastu: *velta.stulpane@lv.lv*.

3.3. Pasūtītājs samaksu par iepriekšējā mēnesī saņemtajiem Mobilo sakaru pakalpojumiem veic vienu reizi mēnesī 10 (desmit) darbdienu laikā no Izpildītāja maksājuma attaisnojuma dokumenta saņemšanas dienas, veicot pārskaitījumu uz Līgumā norādīto Izpildītāja norēķinu kontu.

# 4. PUŠU TIESĪBAS UN PIENĀKUMI

* 1. Izpildītāja pienākumi:

4.1.1. Sniegt kvalitatīvus un nepārtrauktus Mobilo sakaru pakalpojumus atbilstoši Pasūtītāja pārstāvja norādījumiem, prasībām un Līguma noteikumiem;

4.1.2. Mobilo sakaru pakalpojumus nodrošināt ar Izpildītāja tehniskajiem resursiem un

līdzekļiem;

4.1.3. sniegt Mobilo sakaru pakalpojumus saskaņā ar Tehniskās specifikācijas, kas ir Līguma 1.pielikums, noteikumiem;

4.1.4. visus jautājumus par Mobilo sakaru pakalpojuma izpildi saskaņot ar Pasūtītāja

pārstāvi;

4.1.5. pēc Pasūtītāja pieprasījuma sniegt informāciju par Mobilo sakaru pakalpojumiem

un Līguma izpildi;

4.1.6. pieslēgt vai atslēgt 24 stundu laikā pēc Pasūtītāja pārstāvja norādījuma saņemšanas

mobilo tālruņu, modemu lietotāju pieslēgumu numurus;

4.1.7. nekavējoties, bet ne vēlāk kā 3 (trīs) darbdienu laikā, paziņot Pasūtītājam par

jebkādiem apstākļiem, kas radušies neatkarīgi no Izpildītāja un kavē Pakalpojuma sniegšanu, un saskaņot ar Pasūtītāju tālāko rīcību;

4.1.8. pieslēgt jaunus vai mainīt esošos Mobilo sakaru pakalpojumu veidus pēc

Pasūtītāja nepieciešamības 24 stundu laikā pēc Pasūtītāja pārstāvja norādījuma saņemšanas, ievērojot to, ka jaunajos Mobilo sakaru pakalpojumu veidos iekļautie vienību līgumcenas (tarifi) nedrīkst pārsniegt Līguma 2.pielikumā noteiktās vienību līgumcenas (tarifus);

4.1.9. savlaicīgi informēt Pasūtītāju par iespējamajiem vai paredzamajiem kavējumiem,

traucējumiem Mobilo sakaru pakalpojuma sniegšanā vai izpildē un apstākļiem, notikumiem un problēmām, kas ietekmē Līguma precīzu un pilnīgu izpildi.

4.1.10. pēc Pasūtītāja pieprasījuma tehniski nodrošināt Mobilo sakaru pakalpojuma

sniegšanas apturēšanu Līgumā, normatīvajos aktos vai Instrukcijā noteiktajos gadījumos un kārtībā.

4.1.11. bez papildu samaksas nodrošināt visus pārreģistrācijas izdevumus operatora

maiņas gadījumā tikai pie nosacījuma, ja Pasūtītāja operatora maiņa notiek Līguma noslēgšanas brīdī.

4.2. Pasūtītāja pienākumi:

4.2.1. apmaksāt ikmēneša maksājuma attaisnojuma dokumentus Līguma 3.3.apakšpunktā

noteiktajā kārtībā un termiņā;

4.2.2. pēc Izpildītāja pieprasījuma sniegt Izpildītājam Pasūtītāja rīcībā esošo informāciju,

kas nepieciešama Līguma izpildei;

4.2.3. Līguma izpildē ievērot Līguma noteikumus un Pusēm saistošos un Elektronisko

sakaru likumā iekļautos Mobilo sakaru pakalpojumu sniegšanas noteikumus;

4.2.4. nekavējoties informēt Izpildītāju par to, ka tiek izbeigta Pasūtītāja izdota pilnvara

Pasūtītāja darbiniekam vai citai Pasūtītāja pilnvarotajai personai jebkādu darbību veikšanai saistībā ar Līguma izpildi, pretējā gadījumā Pasūtītājs atbild par visiem Izpildītājam radītajiem zaudējumiem un/vai izdevumiem;

4.2.5. pamatojoties uz Pasūtītājam iesniegtajiem rēķiniem un vidējo mēneša Mobilo

sakaru pakalpojuma apjomu, elektroniski brīdināt Izpildītāju uz e-pasta adresi: (*e-pasta adrese*) par Līguma 2.1.punktā norādītās pieļaujamās kopējās Līguma

cenas apgūšanu. Pasūtītājs brīdina Izpildītāju, ja atlikusi Līguma cena, kas atbilst Līguma ietvaros saņemtā 1(viena) mēneša vidējam Mobilo sakaru pakalpojuma apjomam. Ja Pasūtītājs neievēro šī punkta prasības, tas norēķinās ar Izpildītāju par visiem faktiski sniegtajiem pakalpojumiem.

4.3. Pasūtītāja tiesības:

4.3.1. izvēlēties Izpildītāja īpašos Mobilo sakaru pakalpojumu piedāvājumus,

pieslēgumus un jaunus Mobilo sakaru pakalpojumu piedāvājumus pēc Pasūtītāja

nepieciešamības, ievērojot to, ka vienību līgumcenas (tarifi) nepārsniedz Līguma 2.pielikumā norādītās vienību līgumcenas (tarifus).

4.3.2. dot saistošus norādījumus attiecībā uz Mobilo sakaru pakalpojuma un Līguma

izpildi;

4.3.3. pieprasīt Izpildītāju apturēt Mobilo sakaru pakalpojuma sniegšanu vai Līguma

izpildi Līgumā un normatīvajos aktos noteiktajos gadījumos un kārtībā;

4.3.4. saņemt rakstveidā informāciju par Mobilo sakaru pakalpojumiem un Līguma

izpildes Jautājumiem 3 (trīs) darbdienu laikā pēc Pasūtītāja pārstāvja pieprasījuma;

4.3.5. vienpusēji atkāpties no Līguma Līgumā un normatīvajos aktos noteiktajos

gadījumos;

4.3.6. sniegt visas ar Līguma noslēgšanu un izpildi saistītās ziņas citām iestādēm, kurām ir

tiesības pieprasīt un saņemt šīs ziņas, saistībā ar ārējā normatīvajā aktā noteikto uzdevumu vai funkciju izpildi.

# 5. PUŠU ATBILDĪBA UN STRĪDU IZŠĶIRŠANAS KĀRTĪBA

5.1. Puses uzņemas pilnu materiālo un tiesisko atbildību par Līguma neizpildi un/vai nepienācīgu izpildi.

5.2. Par Mobilo sakaru pakalpojuma (GSM tīkla pārklājuma 97% apmērā un viesabonēšanas minimālo prasību saskaņā ar Līguma 1.4.apakšpunktu) nenodrošināšanu, Pasūtītājam ir tiesības vienpusēji atkāpties no Līguma, paziņojot par to Izpildītājam, ja Izpildītājs 5 (piecu) darbdienu laikā pēc Pasūtītāja brīdinājuma saņemšanas nav novērsis konstatētās neatbilstības.

5.3. Par Izpildītāja kvalitatīvi un termiņā sniegtā Mobilo sakaru pakalpojuma maksājuma

attaisnojuma dokumenta samaksas nokavējumu Pasūtītājs pēc Izpildītāja pieprasījuma maksā Izpildītājam līgumsodu 0,05 % apmērā no nesamaksātās summas par katru nokavēto

samaksas dienu, bet ne vairāk kā 10% no kopējās Līguma summas.

5.3. Ja Izpildītājs izbeidz Līgumu pirms Līguma 2.1. punktā noteiktā termiņa tādu iemeslu dēļ, kas saskaņā ar Līgumu nav saistīti ar Pasūtītāja pienākumu neizpildi, tad Izpildītājs pēc Pasūtītāja pieprasījuma maksā Pasūtītājam līgumsodu 10% apmērā no kopējās vēl neizlietotās Līguma summas, kā arī atlīdzina visus ar to Pasūtītājam radītos zaudējumus.

5.4. Izpildītājs pēc Pasūtītāja pieprasījuma maksā Pasūtītājam līgumsodu 0,05% apmērā no kopējās vēl neizlietotās Līguma cenas par katru dienu, kad konstatēti mobilo

sakaru pakalpojuma pārtraukumi vai kvalitātes (pārklājuma vai viesabonēšanas)

nenodrošināšana no Izpildītāja puses, par ko Pasūtītājs ir iepriekš brīdinājis Izpildītāju, un

Izpildītājs to nav novērsis 2 (divu) darbdienu laikā pēc Pasūtītāja brīdinājuma saņemšanas.

5.5. Puses ir atbildīgas par līgumsaistību pārkāpšanu, kā arī par zaudējumu radīšanu un

atlīdzināšanu otrai Pusei saskaņā ar spēkā esošajiem normatīvajiem aktiem.

5.6. Visus jautājumus un strīdus, kas radušies Līguma izpildes laikā, Puses cenšas atrisināt sarunu ceļā.

5.7. Ja vienošanās netiek panākta viena mēneša laikā, strīdi tiek risināti Latvijas Republikas normatīvajos aktos paredzētajā kārtībā vispārējās jurisdikcijas tiesā.

5.8. Pirms vēršanās vispārējās jurisdikcijas tiesā ārpustiesas strīda risināšanai, izvērtēšanai un viedokļa sniegšanai, Puses var piesaistīt attiecīgās jomas neatkarīgus ekspertus.

Eksperta pakalpojumus apmaksā Puse, kura pieaicina ekspertus, savukārt pēc strīda izšķiršanas, izdevumus par eksperta pakalpojumiem Pusei, kura apmaksā ja šos pakalpojumus, atmaksā vainīgā Puse.

# 6. NEPĀRVARAMA VARA

6.1. Ja viena vai otra Puse nevar pilnīgi vai daļēji izpildīt savas saistības neparedzamas ārkārtas situācijas vai notikuma, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm sniegt vai saņemt Pakalpojumu un no kura nav bijis iespējams izvairīties, veicot pienācīgus piesardzības pasākumus, izņemot iekārtu un materiālu defektus vai to piegādes kavējumus, darba strīdus vai streikus (turpmāk – nepārvaramas varas apstākļi), tad saistību izpildes termiņš, Pusēm rakstiski vienojoties, var tikt pagarināts par šo laiku.

6.2. Ja nepārvaramas varas apstākļi turpinās ilgāk par divām nedēļām, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējumu atlīdzināšanu un nav vainojama par Līguma saistību nepildīšanu.

6.3. Puse, kurai kļuvis neiespējami izpildīt saistības nepārvaramas varas apstākļu dēļ, 5

(piecu) darbdienu laikā rakstiski paziņo otrai Pusei par šādu apstākļu rašanos vai

izbeigšanos. Pušu pienākums ir pienācīgi apliecināt šādu apstākļu esamību.

7. CITI NOTEIKUMI

7.1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

7.2. Slēdzot un pildot Līgumu, Puses nedrīkst pārsniegt vai pārkāpt Puses jurisdikciju vai kādu juridiskās personas statūtu, nolikuma, reglamenta vai citu Puses dokumentu noteikumu, likumus un citus normatīvos aktus, nevienu nosacījumu vai saistību, kas ir spēkā Pusei un rodas no jebkura līguma vai cita dokumenta, nevienu pirms Līguma slēgšanas pieņemta tiesas sprieduma vai lēmuma prasību, kas ir saistoša Pusei.

7.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki, vadītāji, kontaktpersonas, vai kādi Līgumā minētie Pušu rekvizīti, telefona, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.

7.4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējām.

7.5. Ikviena Puse apņemas Līguma darbības laikā un pēc tā izpildes bez otras Puses

iepriekšējas rakstiskas atļaujas neizpaust, neizplatīt un jebkādā citādā veidā nenodot

trešajām personām kādas Puses rīcībā nonākušo konfidenciālo informāciju, neizmantot to

savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.

7.6. Līgums sagatavots un parakstīts 2 (divos) eksemplāros, katrai Pusei viens Līguma eksemplārs, un tiem ir vienāds juridiskais spēks.

8. LĪGUMA SASTĀVDAĻAS LĪGUMA SPĒKA ESAMĪBA, IZBEIGŠANA, APTURĒŠANA, ATKĀPŠANĀS UN GROZĪŠANA

8.1. Līgums ar visiem tā pielikumiem ir sagatavots un parakstīts divos eksemplāros, katrs uz ........ (*skaits vārdiem*) lapām. Viens eksemplārs glabājas pie Pasūtītāja, otrs – pie Izpildītāja. Abiem eksemplāriem ir vienāds juridisks spēks.

8.2. Līgums sastāv no šādiem dokumentiem, kas uzskatāmi par Līgumaneatņemamām sastāvdaļām:

8.2.1. Līgums uz 6 (sešām) lapām;

8.2.2. 1.pielikums „Tehniskā specifikācija” uz ...... (*skaits vārdiem*) lapām;

8.2.3. 2.pielikums „Vienību līgumcenas –tarifi” uz ......... (*skaits vārdiem*) lapām.

8.3. Līgums stājas spēkā ar 2014.gada 1.jūliju un ir spēkā līdz 2017.gada 30.jūnijam.

8.4. Līgums var tikt vienpusēji izbeigts saskaņā ar Līguma noteikumiem, paziņojot otrai pusei 5 (piecas) darbdienas iepriekš.

8.5. Ja otra Puse 7 (septiņu) darbdienu laikā no Līguma 8.4.apakšpunktā noteiktā paziņojuma saņemšanas neceļ iebildumus, Līgums uzskatāms par izbeigtu.

8.6. Ja otra Puse Līguma 8.4.apakšpunktā noteiktajā termiņā ceļ iebildumus, Līgums tiek

apturēts un strīdi tiek izšķirti Līguma 8.punktā noteiktā kārtībā.

8.7. Pusēm rakstveidā vienojoties ir pieļaujami tikai Līguma nebūtiski grozījumi saskaņā ar Publisko iepirkumu likuma 67.1 panta noteikumiem.

Apstiprinātus Līguma papildinājumus un grozījumus pievieno Līgumam, un tie ir

Līguma neatņemama sastāvdaļa.

9. KONTAKTPERSONAS UN SADARBĪBAS KĀRTĪBA

9.1. Pasūtītāja pārstāvis, kas pilnvarots pārstāvēt Pasūtītāju Mobilo sakaru pakalpojuma

Saņemšanas jautājumos Līguma izpildes laikā, ar tiesībām pieteikt, grozīt un atslēgt Mobilo

sakaru pakalpojumus un to pieslēgumus, ir Pasūtītāja Finanšu direktors Heino Spulģis, tālrunis 67313093, e-pasts: heino.spulgis@lv.lv .

9.2. Izpildītāja pārstāvis – ..................................................................................... .

10. PUŠU JURIDISKĀS ADRESES, REKVIZĪTI UN PARAKSTI

|  |  |
| --- | --- |
| **Pasūtītājs:**  VSIA „Latvijas Vēstnesis”  reģ. Nr. 40003113794  Bruņnieku ielā 41, Rīgā, LV-1011  tālr. 67310675, fakss 67312190  AS SEB banka  konta Nr.LV56UNLA0002100609196 | **Piegādātājs:** |

|  |  |
| --- | --- |
| VSIA „Latvijas Vēstnesis”  Valdes priekšsēdētāja  \_\_\_\_\_\_\_\_\_\_\_\_\_\_\_\_\_\_\_\_\_\_\_ D. Ābele  z.v.  Rīgā, 201\_.gada \_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_  z.v.  Rīgā, 201\_.gada \_\_\_\_\_\_\_\_\_\_\_\_\_\_\_\_ |